গোৰেশ্বৰঃ নাগৰিকত্ব সংশোধনী বিধেয়ক বাতিলৰ দাবীত ৰাজ্যজুৰি তীব্ৰ প্ৰতিবাদ অব্যাহত আছে৷ দল-সংগঠন, সামাজিক সংগঠন, স্বেচ্ছাসেৱী অনুষ্ঠান, ব্যক্তি বিশেষে প্ৰতিবাদ অব্যাহত ৰাখিছে৷ পিছ পৰি থকা নাই বাক্সা জিলাৰ গোৰেশ্বৰ-নাওকাটা অঞ্চলো৷ বাক্সা জিলাৰ গোৰেশ্বৰত দেওবাৰে অবড়ো সুৰক্ষা সমিতিয়ে উত্তাল প্ৰতিবাদ সাব্যস্ত কৰাৰ লগতে আছুৱে ভাৰত-ভূটান সীমান্তত উত্তাল প্ৰতিবাদ সাব্যস্ত কৰি নাগৰিকত্ব সংশোধনী বিধেয়ক বাতিলৰ দাবী জনায়৷ অসম জাতিয়তাবাদী যুৱ-ছাত্ৰ পৰিষদৰ পূব ডেফেলি আঞ্চলিক সমিতিয়ে নাওকাটা চ'ক বজাৰত দেওবাৰে মুখ্যমন্ত্ৰী সৰ্বানন্দ সোণোৱালৰ প্ৰতিকৃতি দাহ কৰি উত্তাল প্ৰতিবাদ সাব্যস্ত কৰে।
সৰ্বা খলনায়ক, নাওকাটাত যুৱ-ছাত্ৰ পৰিষদে জ্বলালে মুখ্যমন্ত্ৰীৰ প্ৰতিকৃতি